**Davlat aktivlarini boshqarish agentligining birinchi darajali budjet mablag‘larini taqsimlovchilarning
2025 — 2027-yillar uchun budjet mablag‘laridan foydalanish bilan bog‘liq maqsadli indikatorlar ijrosi bo‘yicha**

**MA’LUMOT**

|  |  |  |  |  |  |
| --- | --- | --- | --- | --- | --- |
| **T/r** | **Rivojlantirish dasturi va maqsadli indikatorlarnomi** | **Oʻlchovbirligi** | **2025-yilPrognoz** | **yarimyillik ijrosi** | **Yillikka nisbatan (foizda)** |
| **1** | **13. Davlat aktivlarini boshqarish agentligi** | mlrd. soʻm | 12,1 | 5,6 | 46% |
|  | Strategik maqsad: davlat ishtirokidagi korxonalarni hamda davlat ko‘chmas mulk obyektlarini xususiy sektorga sotish orqali davlatning iqtisodiyotdagi ulushini kamaytirish hamda davlat ulushi mavjud xo‘jalik jamiyatlarida korporativ boshqaruvni xalqaro standartlarga muvofiqlashtirish natijasida boshqaruv tizimini takomillashtirish. |  |
| **Yakuniy natija koʻrsatkichi** |
| 2 | Savdoga chiqariladigan davlat ishtirokidagi korxonalardagi davlat aksiya paketlari (ulushlari) va davlat koʻchmas mulki obyektlari soni | dona | 650 | 717 | 110% |
| 3 | Zamonaviy korporativ boshqaruv shakli va usullari joriy qilinadigan davlat ishtirokidagi korxonalar soni (Iqtisodiy hamkorlik va taraqqiyot tashkiloti (OESD) tavsiyalari asosida ishlab chiqilgan korporativ boshqaruv qoidalari, komplayens xizmati, korporativ boshqaruv tizimini baholash) | dona | 20 | 11 | 55% |
| 4 | Davlat mulki bo‘lgan bo‘sh turgan noturar bino va inshootlarni, foydalanilmayotgan ishlab chiqarish maydonlarini ijaraga berish | ming kv.m | 3 800 | 5 134 | 135% |
| 5 | Davlat aktivlarini realizatsiya qilishdan tushgan mablagʻlarni respublika budjetiga oʻtkazish (korxonalar, xoʻjalik jamiyatlarining ustav fondlaridagi aksiyalar, yer uchastkalariga boʻlgan huquq va davlat mulki hisoblanadigan boshqa mulklarni) | trln. soʻm | 10,1 | 2,6 | 26% |
| **Bevosita (toʻgʻridan-toʻgʻri) natija koʻrsatkichi** |
| 6 | Savdoga chiqariladigan davlat ishtirokidagi korxonalardagi davlat aksiya paketlari (ulushlari) soni | dona | 50 | 28 | 56% |
| 7 | Savdoga chiqariladigan davlat va davlat ishtirokidagi korxonalarning koʻchmas mulk obyektlari soni | dona | 600 | 689 | 115% |

**Davlat aktivlarini boshqarish agentligi tomonidan
Birinchi darajali budjet mablagʻlarini taqsimlovchilarning
2025 — 2027-yillar uchun budjet mablagʻlaridan foydalanish
bilan bogʻliq maqsadli indikatorlarining 2025-yil yarimyillik ijrosi yuzasidan**

**HISOBOT**

Oʻzbekiston Respublikasi Prezidentining 2024-yil 25-dekabrdagi “Oʻzbekiston Respublikasining “2025-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” PQ – 455-son qarori bilan Birinchi darajali budjet mablagʻlarini taqsimlovchilarning 2025– 2027-yillar uchun budjet mablagʻlaridan foydalanish bilan bogʻliq maqsadli indikatorlar tasdiqlangan.

Unda **Strategik maqsad** sifatida Davlat ishtirokidagi korxonalarni hamda davlat koʻchmas mulki obyektlarini xususiy sektorga sotish orqali Davlatning iqtisodiyotdagi ulushini kamaytirish hamda Davlat ulushi mavjud xoʻjalik jamiyatlarida korporativ boshqaruvni xalqaro standartlarga muvofiqlashtirish natijasida boshqaruv tizimini takomillashtirish nazarda tutilgan.

Mazkur maqsadlar uchun yakuniy koʻrsatkich sifatida 2025-yilda Savdoga chiqariladigan davlat ishtirokidagi korxonalardagi davlat aksiya paketlari (ulushlari) va davlat koʻchmas mulki obyektlari sonini **650 ta**ga yetkazish, shundan bevosita (toʻgʻridan-toʻgʻri) natija koʻrsatkichi tariqasida 2025-yil uchun:

**a)** savdoga chiqariladigan **davlat ishtirokidagi korxonalardagi davlat aksiya paketlari (ulushlari)** soni **50 dona**;

**b)**Savdoga chiqariladigan **davlat va davlat ishtirokidagi korxonalarning koʻchmas mulk obyektlari** soni **600 dona** nazarda tutilgan.

Yuqorida qayd etilgan qaror va belgilangan Indikatorlar ijrosini soʻzsiz taʼminlash maqsadida Davlat aktivlari agentligining **2025-yil 4-yanvardagi
12-son buyrug‘i** tasdiqlanib, ijrosi Davlat aktivlari agentligining tarkibiy boʻlinma rahbarlarining shaxsiy nazoratiga olingan.

Indikatorlarning baholash har chorak yakuni boʻyicha **Ichki audit xizmati** tomonidan amalga oshirilmoqda va natijalari bo‘yicha ma’lumotlar Oʻzbekiston Respublikasi Oliy Majlisi, Vazirlar Mahkamasi va Iqtisodiyot va moliya vazirligiga kiritib borilmoqda.

Belgilangan maqsadli indikatorlarning barchasi soʻzsiz ijrosi taʼminlanmoqda. Xususan:

***a)******Savdolarga chiqariladigan davlat ishtirokidagi korxonalardagi davlat aksiya paketlari (ulushlari) sonini 50 ta,*** ***savdolarga chiqariladigan davlat va davlat ishtirokidagi korxonalarning koʻchmas mulk obyektlari soni 600 taga yetkazish boʻyicha:***

**2025-yil 1-iyul holatiga** Davaktiv agentligi tomonidan umumiy qiymati **28 ta** davlat ishtirokidagi korxonalardagi davlat aksiya paketlari (ulushlari) hamda **689 ta** davlat va davlat ishtirokidagi korxonalarning koʻchmas mulk obyektlari savdolarga chiqarilgan.

***Maʼlumot uchun,*** *Oʻzbekiston Respublikasi Prezidentining 2025-yil 21-apreldagi PF–70-son Farmoniga asosan* ***659 ta*** *davlat va davlat ishtirokidagi korxonalarning koʻchmas mulk obyektlari hamda* ***113 ta*** *aksiya paketlari (ulushlari) ommaviy savdolar orqali sotilishi belgilangan.*

*Mazkur Farmon 2024-yil uchun maqsadli indikatorlar tasdiqlangandan soʻng qabul qilingan boʻlib, xususiylashtiriladigan davlat koʻchmas mulk obyektlari va aksiya paketlari (ulushlari) soni* ***indikator koʻrsatkichining rejaga nisbatan ortigʻi bilan bajarilishiga turtki boʻldi.***

***b) Zamonaviy korporativ boshqaruv shakli va usullari joriy qilinadigan davlat ishtirokidagi korxonalar sonini (Iqtisodiy hamkorlik va taraqqiyot tashkiloti (OECD) tavsiyalari asosida ishlab chiqilgan korporativ boshqaruv qoidalari, komplayens xizmati, korporativ boshqaruv tizimini baholash)* 20 *taga yetkazish boʻyicha:***

**11 ta** davlat ishtirokidagi korxonalarda **zamonaviy korporativ boshqaruv
shakli va usullari joriy qilingan** *(Iqtisodiy hamkorlik va taraqqiyot tashkiloti
(OESD) tavsiyalari asosida ishlab chiqilgan korporativ boshqaruv qoidalari,
komplayens xizmati, korporativ boshqaruv tizimini baholash)*

***d)******Davlat mulki boʻlgan boʻsh turgan noturar bino va inshootlarni, foydalanilmayotgan ishlab chiqarish maydonlarini ijaraga berishda 3,8* *mln.kv.m ga yetkazish boʻyicha:***

**5 134 ming kv. m.** davlat mulki boʻlgan boʻsh turgan noturar bino va inshootlar, foydalanilmayotgan ishlab chiqarish maydonlari **ijaraga berilgan** hamda **23 666 ta** **ijara shartnomalari rasmiylashtirilgan**.

***Maʼlumot uchun****, Respublika boʻyicha davlat mulki obyektlarini ijaraga berish boʻyicha jami ijara maydoni* ***129 743  ming kv. m*** *boʻlgan* ***24 123 ta*** *ijara shartnomalari rasmiylashtirilgan, shundan:*

***- 5 134 ming kv. m.*** *davlat mulki boʻlgan boʻsh turgan noturar bino va inshootlar, foydalanilmayotgan ishlab chiqarish maydonlari (****23 666 ta*** *shartnoma****);***

***- 123 657 ming kv. m.*** *suv havzalari (****59 ta*** *shartnoma****);***

***- 952 ming kv. m.*** *oʻsimlikshunoslik uchun yer maydonlari (****369 ta*** *shartnoma)****;***

*-****29 ta*** *asosiy vozitalar bo‘yicha ijara shartnomalari.*

***e)******Davlat aktivlarini realizatsiya qilishdan tushgan mablagʻlardan 10,1 trln.soʻm pul mablagʻlarini*** ***respublika budjetiga oʻtkazish (korxonalar, xoʻjalik jamiyatlarining ustav fondlaridagi aksiyalar, yer uchastkalariga boʻlgan huquq va davlat mulki hisoblanadigan boshqa mulklarni) boʻyicha:***

Joriy yilning birinchi yarmida Davlat aktivlari agentligi huzuridagi Davlat aktivlarini boshqarish, transformatsiya va xususiylashtirish jamg‘armasiga kelib tushgan **4,6 trln so‘m** mablag‘lardan davlat budjetiga **3,6 trln so‘m** shundan, respublika budjetiga **2,6 trln so‘m** (rejaga nisbatan **104 foiz**) oʻtkazilgan.

***f)******Davlat aktivlarini boshqarish agentligiga budjetdan ajratilgan 12,1 mlrd.soʻmlik*** ***mablagʻlarning maqsadli sarflanishi va maqsadli indikatorlarning toʻliq bajarilishi boʻyicha:***

**2025-yil 1-iyul holatiga** Davlat aktivlarini boshqarish agentligiga budjetdan ajratilgan mablagʻlarning maqsadli sarflanishi va maqsadli indikatorlarning toʻliq bajarilishi taʼminlanishi uchun **5,6** **mlrd. soʻm**lik mablagʻlar sarflandi.